ئاوسان

وێنۆک
ئاوسان، ھەروەھا ناسراو بە پەنمان یان ئەستووربوون، بریتییە لە کۆبوونەوەی شلە لە شانە(کان)ی لەشدا. باوترینیان لە قاچەکان یاخود قۆڵەکاندا دەبێت. نیشانەکان دەکرێت ھەستکردن بە توندبوونی پێست، ھەستکردن بە قوڕسبوونی ناوچەی کارتێکراو، و ناڕەحەتی لە جووڵەی جومگەی کارتێکراو بگرێتەوە. نیشانەکانی تر دەکەوێتە سەر ھۆکاری بنچینەیی.

ھۆکارەکان دەکرێت بریتی بن لە کورتھێنانی خوێنھێنەری، پەککەوتنی دڵ، کێشەکانی گورچیلە، کەمیی ئاستی پرۆتین، کێشەکانی جگەر، ترۆمبۆسزی خوێنھێنەری قووڵ، تەشەناکان، لوولەئاوسان، ھەندێک لە دەرمانەکان، و لیمفەئاوسان. ھەروەھا دەکرێت ڕووبدات بەھۆی دانیشتن یان وەستانی درێژخایەن، جا لە کاتی سوڕی مانگانە یان دووگیانیدا بێت. دۆخەکە زیاتر نیگەرانکەر دەبێت ئەگەر دەستپێبکات لەناکاو، ئازار یان ھەناسەسواری لەگەڵدا بێت.

چارەسەر بەندە بە ھۆکاری بنەڕەتییەوە. ئەگەر میکانیزمی بنەڕەتی گلدانەوەی سۆدیۆم، کەم خواردنی خوێ و بەکارھێنانی میزپێکەرێک بگرێتەوە. بەرزکردنەوەی قاچەکان و گۆرەوییە پاڵپشتەکان لەوانەیە سوودبەخش بن بۆ ئاوسانی قاچەکان. خەڵکانی بەتەمەن زیاتر کارتێکراون. وشەکە لە یۆنانی  oídēma بە واتای «ئەستووربوون» وەرگیراوە.

 سەرچاوەکان 

 بەستەرە دەرەکییەکان 

پۆل:نیشانەکانی پزیشکی